google/wiki40b huggingface dataset:
नेपाल का संविधान-2015

नेपाल का वर्तमान संविधान 20 सितम्बर 2015 को लागू हुआ। जिसने नेपाल के अंतरिम संविधान 2007 की जगह ली है। नेपाल के संविधान मे 296 अनुच्छेद तथा 7 अनुसूचियाँ हैं। विश्व के अन्य संविधानों की भांति ही नेपाल के संविधान की प्रकृति भी कई मायनों में अनूठी है। दुनिया के अन्य राज्यों की भांति नेपाल का संविधान भी एक संप्रभु राज्य की व्यवस्था करता है। जिसमें सत्ता का स्त्रोत जनता है। इसलिए समय समय पर जन सामान्य की इच्छानुसार शासन संचालन कार्य किया जाता है। नेपाल का वर्तमान संविधान सातवीं बार बना है। इससे यह जाहिर होता है कि नेपाल के संविधान की प्रकृति अस्थिर है।
गुंडे (फ़िल्म)

कथानक

फ़िल्म दो लड़कों से आरम्भ होती है जिनके नाम बिक्रम और बाला हैं, वो भारत में बांग्लादेशी रिफ़्यूजी के रूप में आते हैं। वो एक रिफ़्यूजी कैम्प में आते हैं जो बांग्लादेशी नागरिकों से पूरित है। दोनों लड़के लोगों के एक विशाल समूह के साथ, एक ट्रक का पिछा करते हैं जो रिफ़्यूजीयों के लिए रोटियाँ फेंक रहा था। वो धीरे-धीरे जुर्म की दुनिया में कदम रखते हैं। दोनों दोस्तों एक लड़की यानी प्रियंका चोपड़ा से प्यार करने लगते हैं जिससे दोस्तों की दोस्ती में दरार आ जाती है।

विकास

अगस्त 2012 में, अली अब्बास ज़फ़र ने प्रकाशित किया कि फ़िल्म का शीर्षक गुंडे और उसके पात्र १९७० के जवान बिक्रम और बाला होंगे जो कलकत्ता के कुख्यात डाकुओं के रूप में बड़े होते हैं।

कलाकार चयन

अली अब्बास ज़फ़र के अनुसार रणवीर सिंह और अर्जुन कपूर को बिक्रम और बाला के रूप में मुख्य भूमिका दी गई। प्रियंका चोपड़ा फ़िल्म की मुख्य नायिका हैं जो दोनों नायकों के मध्य प्रेम जगाती है और अन्तिम दृश्यों में स्पेशल टास्क फोर्स एजेंट की भूमिका निभाई। ज़फ़र के अनुसार दोनों प्रमुख कलाकार फ़िल्मी पर्दे पर बंगाली दिखाये गये हैं जब बांग्लादेश का जन्म हुआ। दोनों रणवीर सिंह और अर्जुन कपूर ने यश राज फ़िल्म्स के बैनर तले बनी फ़िल्मों क्रमशः बैंड बाजा बारात और इशकजादे से अपना पदार्पण किया। कलाकारों को उनका अभिनय करने के लिए शारीरिक प्रशिक्षण लेना पड़ा। अभिनेता इरफ़ान ख़ान को पुलिस अफ़सर की भूमिका के लिए चुना गया। बाद में कलाकार सुशांत सिंह को केमियो अभिनय के लिए फ़िल्म में रखा गया।

फ़िल्मांकन

फ़िल्म का फ़िल्मांकन मुम्बई में यश राज फ़िल्म्स द्वारा आरम्भ किया है जिसका बाद में एक लम्बा भाग कोलकाता में फ़िल्माया गया।
दूरी मापक यंत्र (डीएमई)

दूरी माप उपकरण (डीएमई) एक ट्रांसपोंडर-आधारित रेडियो नेविगेशन प्रौद्योगिकी है, जो अत्योच्चावृत्ति या परा उच्चावृत्ति  रेडियों संकेतों के प्रसार-विलम्ब को माप कर तिरछी दूरी का आकलन करती है। इसका प्रयोग विमानन क्षेत्र में दिक्चालन सहायक(नैविगेशनल एड) के रूप में वीओआर या आइएलएस ग्लाइडपाथ के साथ सहस्थापन में किया जाता है।
ऑस्ट्रेलिया में विकसित इसकाआविष्कार जेम्स "जेरी" जेरैण्ड द्वारा एडवर्ड जॉर्ज "टाफ़ी" बोवेन की देखरेख में किया गया था। जेरेण्ड राष्ट्रमंडल वैज्ञानिक और औद्योगिक अनुसंधान संगठन (कॉमनवेल्थ साइंटिफ़िक एण्ड इण्डस्ट्रियल रिसर्च ऑर्गनाइज़ेशन - सीएसआईआरओ) में रेडियो-भौतिकी विभाग के चीफ़ रूप में नियुक्त थे। इसी उपकरण के एक और संस्करण को अमालगमेटेड वायरलेस आस्ट्रेलिया लिमिटेड द्वारा १९५० के दशक में २०० मेगाहर्ट्ज वीएचएफ बैंड में संचालित बनाया गया था। ऑस्ट्रेलियाई घरेलू संस्करण  को फ़ेडरल डिपार्टमेण्ट ऑफ़ सिविल एवियेशन द्वारा डीएमई(डी) (या डीएमई डोमेस्टिक) और कालान्तर में इसके अंतरराष्ट्रीय संस्करण को आईसीएओ द्वारा डीएमई(आई) नाम से मान्यता मिली।
डीएमई एक द्वितीयक रडार के ही समान है, मात्र एक अन्तर है कि ये उसकी एकदम उलटी है। यह प्रणाली आईएफ़एफ़ (आईडेण्टिफ़ाई फ़्रेण्ड ऑर फ़ो) के अन्तर्गत द्वितीय विश्व युद्ध उपरान्त विकसित की गयी थी। संगतता बनाए रखने के उद्देश्य से डीएमई को कार्यात्मक रूप से TACAN के दूरी मापने के घटक के समान बनाये रखा जाता है।

प्रचालन

विमान डीएमई का उपयोग एक भूमि-आधारित ट्रान्स्पॉन्डर स्टेशन से अपनी दूरी आकलन करने हेतु किया करता है। यह कार्य दो निश्चित अवधि एवं अन्तर की पल्सेज़ वाले एक पल्स के जोड़े को प्रेषित एवं प्राप्त करके किया जाता है। इसके भूमि आधारित स्टेशन प्रायः वीओआर  या आईएलएस प्रणाली के साथ ही सहस्थापित किया जाता है। एक न्यून-शक्ति (लो पावर) डीएमई आईएलएस ग्लाइड पाथ  के संग्निराहक (एण्र्धाटीना) के निकट स्थापित की जाती है जहाम से वह विमान को भूमिस्पर्श (टचडाउन) केन्द्र उपलब्ध कराती है- ठीक आईएलएस मार्कर बीकन्स की ही भांति।
किसी मार्गगामी (एनरूट) डीएमई भूमि ट्रान्स्पॉन्डर स्टेशन या टर्मिनल दिक्चालन स्टेशन की शक्ति परा उच्च आवृत्ति चैनल पर १ किलोवॉट पीक पल्स आउटपुट होती है। 

हार्डवेयर

डीएमई प्रणाली में एक यूएचएफ़ ट्रांसमीटर/रिसीवर (इण्टेरोगेटर) विमान में और एक यूएचएफ रिसीवर/ट्रांसमीटर (ट्रांसपोंडर) जमीन पर स्थापित होते हैं।
जहाज़पुर

विवरण

जहाजपुर भीलवाड़ा जिले में (ध्रुवीय निर्देशांक:  25°37'7"N  75°16'32"E) स्थित बूंदी और शाहपुरा, तथा टोंक जिले के कस्बे देवली के निकट राजस्थान का एक प्राचीन क़स्बा है, जो उदयपुर से 96 मील (लगभग 153.6 कि.मी.) की दूरी पर उत्तर-पूर्व में स्थित है।
किंवदंती के अनुसार जहाजपुर के दुर्ग का निर्माण मूलत: महान मौर्य सम्राट अशोक के पौत्र सम्प्रति ने किया था जो जैन धर्म का अनुयायी था। यह दुर्ग हाडोती बूंदी और मेवाड़ के भूभाग की एक गिरिद्वार की तरह रक्षा करता था। दसवीं शती में राणा कुंभा ने जहाजपुर के क़िले का पुन:निर्माण करवाया था। जहाजपुर में अनेक प्राचीन जैन मंदिरों के खंडहर मिले हैं। यह एक नगरपालिका और विधानसभा निर्वाचन क्षेत्र भी है।यह इलाक़ा खनिज संपदा से परिपूर्ण है।
मनुष्य मातृवंश समूह

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
भूमध्यरेखीय जलवायु

भूमध्य रेखा के समीप उसके दोनों ओर ५ डिग्री उत्तरी एवं ५ डिग्री दक्षिणी अक्षांशों के मध्य मुख्यतः कांगो नदी (ज़ायर) के बेसिन एवं गिनी तट में भूमध्यरेखीय जलवायु पाई जाती है। भूमध्य रेखा की समीपता के कारण यहाँ वर्ष भर गर्म व नम जलवायु पाई जाती है। वर्ष भर प्रतिदिन दिन के तीसरे पहर बादलों की गरज एवं बिजली की चमक के साथ मूसलाधार संवाहनिक वर्षा होती है। इसे चार बजे वाली वर्षा भी कहते हैं। वार्षिक वर्षा का औसत २०० से २५० सेंटीमीटर है।
अस्पताल सूचना प्रणाली (हॉस्पिटल इन्फॉर्मेशन सिस्टम)

लक्ष्य

मेडिकल इन्फॉर्मेटिक्स के क्षेत्र के रूप में, एचआईएस का लक्ष्य है इलेक्ट्रौनिक डाटा प्रोसेसिंग द्वारा रोगियों की देखभाल तथा प्रशासन के लिए सर्वश्रेष्ठ संभव समर्थन प्राप्त करना.

एचआईएस के लाभ

• कई प्रकार के रिकॉर्डों को बनाने के रोगियों के डाटा तक आसान पहुंच, जिसमें जनसांख्यिकीय, लिंग, उम्र आदि के आधार पर वर्गीकरण भी शामिल है। यह विशेष रूप से एम्ब्युलेटरी (बाह्य-रोगी) पॉइंट में अधिक फायदेमंद है, इस प्रकार देखभाल की निरंतरता को बढ़ाता है। साथ ही, इंटरनेट आधारित पहुंच के द्वारा आवश्यक डाटा को दूर से ही प्राप्त करने की क्षमता में भी सुधार होता है।
• यह डिसीजन सपोर्ट सिस्टम (निर्णय समर्थन प्रणाली) के रूप में भी कार्य करता है जो अस्पताल के अधिकारियों को स्वास्थ्य देखभाल की व्यापक नीतियों को विकसित करने में मदद करता है।
• वित्त, रोगियों के आहार, इंजीनियरिंग तथा चिकित्सा सहायता वितरण का कुशल एवं सटीक प्रशासन.
• दवा के उपयोग और प्रभावकरीता के अध्ययन की बेहतर निगरानी. यह दवाओं के प्रतिकूल प्रभावों को घटाने के साथ-साथ दवाओं के उपयुक्त उपयोग को भी बढ़ावा देता है।
• जानकारी अखंडता को बढ़ाता है, प्रतिलेखन की त्रुटियों को कम करता है और सूचना प्रविष्टियां के दोहराव को घटाता है।
मार्गशीर्ष शुक्ल प्रतिपदा

मार्गशीर्ष शुक्ल प्रतिपदा भारतीय पंचांग  के अनुसार नौवें माह की प्रथम तिथि है, वर्षान्त में अभी ११९ तिथियाँ अवशिष्ट हैं।
तरुणा मदन गुप्ता

जीवनी

तरुणा का जन्म ४ मई १९६८ में नई दिल्ली में हुआ था। उन्होंने १९८९ में बैचलर ऑफ फार्मेसी (बीफैम) दिल्ली इंस्टीट्यूट फॉर फार्मास्युटिकल एजुकेशन एंड रिसर्च (डीआईपीईआर), दिल्ली विश्वविद्यालय से की और फिर यही से ही मास्टर ऑफ फार्मेसी (एमफर्म) की भी डिग्री प्राप्त की १९९१ में।
ताराना एम. गुप्ता ने ४० से अधिक पत्रिका लेख प्रकाशित किए हैं।
मारियो आर कैपेची

जन्म

जन्म 1937 इटली में,

नागरिकता

अब अमेरिकी नागरिक,

वर्तमान में

1967 में बायोफिजिक्स में पीएचडी, अध्यापन : हार्वर्ड, कैंब्रिज और उटाह यूनिवर्सिटी में जीवविज्ञान और मानव आनुवांशिकी विषय के प्रोफेसर।
स्टेम सेल के क्षेत्र में नए अनुसंधान करने वाले इटली मूल के अमेरिकी नागरिक मारियो आर कैपेची, ब्रिटेन के मार्टन जे इवांस और अमेरिका के ओलिवर स्मिथिस को संयुक्त रूप से चिकित्सा विज्ञान के लिए वर्ष-२००७ का नोबेल पुरस्कार देने की घोषणा की गई है। पुरस्कार का चयन करने वाले कारोलिंसका इंस्टीटच्यूट ने सोमवार को यहां जारी एक बयान में यह जानकारी दी। इन तीनों वैज्ञानिकों को पुरस्कार स्वरूप एक करोड़ स्वीडिश क्राउन मिलें।
वीर बल्लाल २

वीर बल्लाल २ (होयसल साम्राज्य) (1173 - 1220) ने प्रतीच्य चालुक्य पराजय कर नये राज्य की नींव रखी।
चिली की कम्युनिस्ट पार्टी

चिली की कम्युनिस्ट पार्टी (Partido Comunista de Chile) चिली का एक साम्यवादी दल है। चिली की कम्युनिस्ट पार्टी (सीसीपी) चिली के एक राजनीतिक पार्टी लुइस एमिलिओ रेकाबार्रेन, कार्ल मार्क्स, लेनिन के विचार से प्रेरित है। इस दल का नेता गुइजेर्मो तेल्लेर है।
यह 4 जून, 1912 को सोशलिस्ट वर्कर्स पार्टी के रूप में स्थापित किया गया था और इसके वी कांग्रेस कम्युनिस्ट इंटरनेशनल में शामिल होने को गोद ले, चिली की कम्युनिस्ट पार्टी का नाम अपनाने
लुइस एमिलिओ रेकाबार्रेन, पाब्लो नेरूदा, विक्टर झारा, ग्लाद्य्स मरीन, वोलोडिया टेइतेल्बोइम और दूसरों के बीच कैमिला वल्लेजो: इसकी सबसे प्रमुख सदस्यों और परिचितों के बीच में शामिल हैं। इसकी युवा शाखा चिली (JJCC) की कम्युनिस्ट यूथ है।
चिली में 13 दिसम्बर 2009 पर अंतिम विधायी चुनावों में पार्टी जीता "Juntos Podemos Mas" के भाग के रूप में 3 एंथोनी के चैंबर में 120 सीटों के बाहर की सूची.
पूरक डीएनए

जनन विज्ञान मे पूरक डीएनए (cDNA) है जो दोगुना असहाय डीएनए संश्लेषित होता है अकेला असहाय आरएनए टेम्पलेट से जिस मे एंजाइम रिवर्स ट्रांसक्रिपटेस द्वारा उत्प्रेरक प्रतिक्रिया होती है। पूरक डीएनए इस्तेमाल होता है क्लोन करने मे यूकेरियोटिक जीन प्रोकैर्योट में। जब वैज्ञानिकों को एक सेल में विशिष्ट प्रोटीन को अभिव्यक्त करना होता है तो सामान्य रूप से प्रोटीन व्यक्त नहीं करते जो हस्तांतरण करते है सीडीएनए को जो कोड करते है प्रोटीन को प्राप्तकर्ता सेल मे।
सीडीएनए उत्पादित होता है रेट्रोवायरस से। सीडीएनए मे इंट्रोन्स मौजूद नहीं होते है।
भारतमाला परियोजना

व्यय

इस भारतमाला परियोजना में 5.35 हजार करोड़ रुपए का खर्च आएगा। जिसे कैबिनेट ने २४- अक्टुबर २०१७ को मंजूरी दे दी हैं।

प्रगति

सड़क परिवहन और राजमार्ग मन्त्रालय ने 2.6 लाख करोड़ (यूएस 41 बिलियन डॉलर) की भारतमाला परियोजना पर एक मसौदा तैयार किया है, जिसमें भारत की सीमाओं, तटीय क्षेत्रों, बंदरगाहों, धार्मिक और पर्यटन स्थलों के साथ 25,000 किमी की सड़कों का निर्माण शामिल है। २४, अक्टुबर २०१७ को कैबिनेट ने इस मसौदे को मंजूरी दे दी हैं।
सिलेन

सिलेन एक अकार्बनिक यौगिक है।
समतापमण्डल

क्षोभ सीमा के ऊपर औसत 16-५० किलोमीटर की ऊचाई तक का विस्तार पाया जाता हें। वायु परिवहन होता है तथा ओजोन परत पाई जाती हैं। जिसका तापमान 0°C होता है ।
द्रुत न्यूट्रॉन रिऐक्टर

द्रुत न्यूट्रॉन रिऐक्टर (fast neutron reactor) उन रिऐक्टरों को कहते हैं जिनमें विखण्डन शृंखला अभिक्रिया, द्रुत न्यूट्रानों द्वारा सम्भाली जाती है।
वेदर अन्डरग्राउन्ड

वेदर अन्डरग्राउन्ड १९६९ से १९८० तक का एक अमरीकी क्रान्तिकारी आन्दोलन था।
तालिसपत्र

अन्य नाम

तालिसपत्र बहुत से नामों से जाना जाता हैं जिनमें 'बिरमी', 'भिरमी', 'थोना', 'सुर्ख़दार', 'लौठसल्ला', इत्यादि शामिल हैं।

आयुर्वेद और कैंसर चिकित्सा में प्रयोग

तालिसपत्र का प्रयोग आयुर्वेद चिकित्सा में हज़ारों वर्षों से होता आया है। आधुनिक काल में इनके बीजों में मौजूद टैक्सोल (Taxol) नामक ज़हरीले रसायन का प्रयोग कैंसर के इलाज के लिए किया जाता है। दवाईयाँ बनाने के लिए इस रसायन की इतनी मांग है कि हिमालायाई तालिसपत्र के अस्तित्व को ही ख़तरा हो गया है।
उना

संस्कृति

ऊना जिले की मुख्य भाषाएं पहाड़ी तथा हिन्दी हैं। पंजाब के साथ सीमा होने से कुछ क्षेत्रों में पंजाबी भी बोली जाती हैं।

कृषि

हिमाचल प्रदेश के बाकी जिलों की तरह ऊना जिला के लोग भी कृषि पर ही निर्भर करते हैं तथा कृषि ही सीधा लोगों को रोजगार प्रदान करती है।

खनिज संपदा

ऊना की खड्डों व नालों में सिलिका रेत पाई जाती है। ऊना जिला के पलकवा, हरोली, बाथड़ी खड्डों में चमकदार पत्थर व रेत पाई जाती है। यह भवन निर्माण, पुल, बांध और सड़कें बनाने में प्रयुक्त होती है।

भूगोल

ऊना की स्थिति 31.48°N 76.28°E पर है। यहां की औसत ऊंचाई है 369 मीटर (1210 फीट)।
लाल सागर

लाल सागर अफ्रीका एवं एशिया के बीच हिंद महासागर का एक नमकीन पानी की एक खाड़ी हैं। दक्षिण में अदन की खाड़ी से लाल सागर हिंद महासागर से मिलता है। इसका पानी लाल नहीं है, हाँलांकि, समुद्री सतह पर प्रवाल की मौसमी उपस्थिति के कारण यह कभी-कभी लाल दिखता है। लगभग 2250 किलोमीटर लंबाई के इस समुद्री विस्तार की औसत गहराई 490 मीटर है तथा सबसे चौड़े स्थान पर इसके तटों के बीच 355 किलोमीटर की दूरी है। मिस्र और अरब-इस्राइल को पृथक करने वाले इस सागर को बाईबल तथा हिब्रू ग्रंथों में वर्णित सागर का यथार्थ माना जाता है।
मकबूल फ़िदा हुसैन

जीवन परिचय

हुसैन बहुत छोटे थे जब उनकी मां का देहांत हो गया। इसके बाद उनके पिता इंदौर चले गए जहाँ हुसैन की प्रारंभिक शिक्षा हुई। बीस साल की उम्र में हुसैन बम्बई गये और उन्हे जे जे स्कूल ओफ़ आर्ट्स में दाखला मिल गया। शुरुआत में वे बहुत कम पैसो में सिनेमा के होर्डिन्ग बनाते थे। कम पैसे मिलने की वजह से वे दूसरे काम भी करते थे जैसे खिलोने की फ़ैक्टरी में जहाँ उन्हे अच्छे पैसे मिलते थे। पहली बार उनकी पैन्टिन्ग दिखाये जाने के बाद उन्हे बहुत प्रसिद्धी मिली। अपनी प्रारंभिक प्रदर्शनियों के बाद वे प्रसिद्धि के सोपान चढ़ते चले गए और विश्व के अत्यंत प्रतिभावान कलाकारों में उनकी गिनती होती थी।
एमएफ़ हुसैन को पहली बार राष्ट्रीय स्तर पर पहचान 1940 के दशक के आख़िर में मिली। वर्ष 1947 में वे प्रोग्रेसिव आर्टिस्ट ग्रुप में शामिल हुए। युवा पेंटर के रूप में एमएफ़ हुसैन बंगाल स्कूल ऑफ़ आर्ट्स की राष्ट्रवादी परंपरा को तोड़कर कुछ नया करना चाहते थे। वर्ष 1952 में उनकी पेंटिग्स की प्रदर्शनी ज़्यूरिख में लगी। उसके बाद तो यूरोप और अमरीका में उनकी पेंटिग्स की ज़ोर-शोर से चर्चा शुरू हो गई। वर्ष 1955 में भारत सरकार ने उन्हें पद्मश्री पुरस्कार से सम्मानित किया। वर्ष 1967 में उन्होंने अपनी पहली फ़िल्म थ्रू द आइज़ ऑफ़ अ पेंटर बनाई। ये फ़िल्म बर्लिन फ़िल्म समारोह में दिखाई गई और फ़िल्म ने गोल्डन बेयर पुरस्कार जीता।
वर्ष 1971 में साओ पावलो समारोह में उन्हें पाबलो पिकासो के साथ विशेष निमंत्रण देकर बुलाया गया था। 1973 में उन्हें पद्मभूषण से सम्मानित किया गया तो वर्ष 1986 में उन्हें राज्यसभा में मनोनीत किया गया। भारत सरकार ने वर्ष 1991 में पद्म विभूषण से सम्मानित किया गया। 92 वर्ष की उम्र में उन्हें केरल सरकार ने राजा रवि वर्मा पुरस्कार दिया। क्रिस्टीज़ ऑक्शन में उनकी एक पेंटिंग 20 लाख अमरीकी डॉलर में बिकी। इसके साथ ही वे भारत के सबसे महंगे पेंटर बन गए थे। उनकी आत्मकथा पर एक फ़िल्म भी बन रही है।

हिन्दू देवियो के चित्रो पर बवाल

भारतीय देवी-देवताओं पर बनाई, इनकी विवादित पेंटिंग को लेकर भारत के कई हिस्सों में प्रदर्शन भी हुए। भारत माता की विवादित पेंटिंग बनाने पर पत्रकार तेजपाल सिंह धामा एम एफ हुसैन से एक पत्रकार वार्ता के दौरान उलझ बैठे थे,
बाद में 2006 में हुसैन ने हिन्दुस्तान छोड़ दिया था
 और तभी से लंदन में रह रहे थे। 2010 में कतर ने उनके सामने नागरिकता का प्रस्ताव रखा, जिसे उन्होंने स्वीकार कर लिया। 2008 में भारत माता पर बनाई पेंटिंग्स के खिलाफ दिल्ली हाईकोर्ट में चल रहे मुकदमे पर न्यायाधीश की एक टिप्पणी "एक पेंटर को इस उम्र में घर में ही रहना चाहिए"  जिससे उन्हें गहरा सदमा लगा और उन्होंने इसके खिलाफ सर्वोच्च न्यायालय में अपील भी की। हालांकि इसे अस्वीकार कर दिया गया था।
9 जून 2011 को लंदन में इनका निधन हो गया।
स्पेनी विकिपीडिया

आकार और प्रयोक्ता

अंग्रेज़ी विकिपीडिया के बाद इस विकिपीडिया पर प्रयोक्ताओं की सँख्या सर्वाधिक है। हालांकि लेखों की सँख्या के आधार पर यह सातवें स्थान पर है और उन विकिपीडियाओं से पीछे है जिन भाषाओं को बोलने वालों की सँख्या स्पेनी भाषा से कम है जैसे जर्मन, फ़्रान्सीसी, इतालवी और पोलिश।
योगदान देने वाले प्रयोक्ताओं के देशों में, सितम्बर २००६ तक की स्थिति के अनुसार स्पेन सबसे प्रमुख देश है जहाँ से कुल सम्पादनों की सँख्या ३९.२% है। इसके बाद हैं अर्जेण्टीना (१०.७%), चिली (८.८%), नीदरलैण्ड (८.४%), मेक्सिको (७.०%), वेनेज़ुएला (५.१%), पेरू (३.५%), संयुक्त राज्य अमेरिका (३.१%), कोलम्बिया (२.७%), उरुग्वे (१.३%) और जर्मनी (१.१%)।

स्पेन में उपयोग

नॅटसूस (Netsuus) द्वारा किए गए एक शोध के अनुसार स्पेन में लगभग ९७% प्रयोक्ता जानकारी प्राप्त करने के लिए स्पेनी विकिपीडिया का सहारा लेते हैं जबकि अन्य क्षेत्रीय भाषाओं जैसे कैटलन विकिपीडिया के लिए यह आँकडा़ २.१७%, गैलिसियाई विकिपीडिया के लिए ०.६४% और बास्क विकिपीडिया के लिए ०.२६% है।
रियाद मेट्रो

रियाद मेट्रो (अरबी: قطار الرياض) रियाद शहर में निर्माण के तहत एक तेजी से पारगमन प्रणाली है। इसमें 85 स्टेशनों के साथ 176 किलोमीटर की कुल लंबाई फैले 6 मेट्रो लाइनें शामिल होंगी। परियोजना के निर्माण के लिए $ 22.5 बिलियन खर्च होंगे। यह 2019 में एक हल्के उद्घाटन के लिए निर्धारित है, और पूर्ण नेटवर्क 2021 में पूरी तरह से परिचालित होने की उम्मीद है।
कार्ल एडाल्फ जेलेरप

जीवन-परिचय

कार्ल जेलेरप का जन्म रोहोल्ट नामक स्थान में 2 जून, 1857 ई० में हुआ था। वे एक पादरी की संतान थे। अपने पिता की रुचि के अनुकूल पहले तो उन्होंने धर्मतत्त्व का अध्ययन किया; परंतु स्वाभाविक रूप से उन्हें पुजारी बनने की इच्छा नहीं थी और आधुनिक सिद्धांतों की ओर उनका झुकाव कहीं अधिक था। उन्होंने डार्विन, ब्रैंडिज और स्पेंसर का अध्ययन किया था और बाद में ऐतिहासिक अध्ययन में लग गये थे। 'इडास' के अध्ययन में उनकी खासी रुचि थी और लेखन के आरंभ में ही साहित्य में उनके अभिरुचि बन गयी थी। उन्होंने अपने जीवन का अधिकांश ड्रेसडन (जर्मनी) में व्यतीत किया, जहाँ वे अपने घर की अपेक्षा अधिक विख्यात हो गये थे।

रचनात्मक परिचय

कार्ल जेलेरप अनेक विषयों पर कलम चलायी है। कला और संगीत पर उन्होंने कई पुस्तकें लिखी हैं। उन्होंने ऐसे नाटक लिखे हैं जिनमें आधुनिक इसाई धर्म के तत्व का सामंजस्य ग्रीक सौंदर्य-प्रेम से किया है। उन्होंने 'इडास' आदि पुराने कवियों की कहानियों का अनुवाद आधुनिक डेनिश भाषा में किया है। उनकी दो पुस्तकें दि पिलग्रिम कामनिता और मीना अंग्रेजी में अनूदित होकर प्रकाशित हुई हैं। उनके उपन्यासों में एक आदर्शवादी और पास्टमान्स ऐसे हैं, जिनमें व्यंग्य और सजीव चित्रण भरे पड़े हैं।
प्रिन्टेड सर्किट बोर्ड

एलेक्ट्रॉनिकी के सन्दर्भ में मुद्रित परिपथ बोर्ड या प्रिन्टेड सर्किट बोर्ड या पीसीबी एक विद्युत अवयव है जो एलेक्ट्रानिक अवयवों को आधार/आश्रय प्रदान करने के लिये तथा इन्हें आपस में सुचालक मार्गों के माध्यम से जोड़ने के लिये उपयोग में लाया जाता है। यह एक कुचालक आधार (सबस्ट्रेट) के ऊपर ताँबा (कॉपर) की पतली पन्नी ढ़ले बोर्ड से सुविचारित ढ़ंग से कॉपर को हटाकर (इच करके) बनाया जाता है।
पीसीबी की विशेषता है कि यह मजबूत, सस्ता और अत्यन्त विश्वसनीय होता है। ये भारी मात्रा में एलेक्ट्रॉनिक परिपथों के उत्पादन के लिये सर्वथा उपयुक्त होते हैं।
मुद्रित परिपथ बोर्ड एक पतला बोर्ड होता है जिस पर किसी परिपथ के अवयवों को लगाने के लिए छेद बने होते हैं तथा इन अवयवों को दूसरे अवयवों से जोड़ने के लिए कॉपर के पथ (ट्रैक) बने होते हैं। बोर्ड स्वयं किसी अचालक पदार्थ का बना होता है। पीसीबी एक-साइड वाली हो सकती है, दो साइड वाली हो सकती है या अनेकों साइड वाली भी होती है। दो या अधिक साइड वाले बोर्ड के विभिन्न तलों (साइड) के ट्रैक किसी दूसरे तल में जाने के लिए प्लेटेड-थ्रू-छेदों द्वारा जोड़े जाते हैं जिन्हें वाया (via) कहते हैं।
आजकल जटिल पीसीबी की डिजाइन के लिए बहुत से प्रोग्राम (निःशुल्क या सशुल्क) उपलब्ध हैं।

इतिहास

पीसीबी का आविष्कार आस्ट्रिया के इंजीनियर पॉल इस्लर (Paul Eisler) ने सन् १९३६ में किया जब वे इंग्लैण्ड में काम कर रहे थे।
बृहदांत्रदर्शन

बृहदांत्रदर्शन (Colonoscopy या coloscopy) एक परीक्षण है जिसमें गुदा के रास्ते कैमरा डालकर बृहदांत्र तथा छोटी आंत के दूरस्थ भाग को देखा जाता है। इस प्रक्रिया में सी सी डी कैमरा या फाइबर ऑप्टिक कैमरा प्रयुक्त होता है।
रुद्राक्ष

शब्द-साधन

रुद्राक्ष संस्कृत भाषा का एक यौगिक शब्द है जो रुद्र (संस्कृत: रुद्र) और अक्सा (संस्कृत: अक्ष) नामक शब्दों से मिलकर बना है।“रुद्र” भगवान शिव के वैदिक नामों में से एक है और “अक्सा” का अर्थ है ' अश्रु की बूँद' अत: इसका शाब्दिक अर्थ भगवान रुद्र (भगवान शिव) के आसुं से है।

महत्व

भारत और नेपाल में रुद्राक्ष के माला पहनने की एक पुरानी परंपरा है विशेष रूप से  शैव मतालाम्बियों में जो उनके भगवान शिव के साथ उनके सम्बन्ध को दर्शाता है । भगवान शिव खुद रुद्राक्ष माला पहनते हैं एवं ओम नमः शिवाय मंत्र का जाप भी रुद्राक्ष माला का उपयोग करके दोहराया जाता है ।
यद्यपि महिलाओं के रुद्राक्ष पहनने पर कोई विशिष्ट प्रतिबंध नहीं है, लेकिन महिलाओं के लिए मोती जैसे अन्य सामग्रियों से बने मोती पहनना आम बात है। यह माला हर समय पहना जा सकता है, केवल स्नान करते समय इसको उतार देते हैं पानी रुद्राक्ष बीज को हाइड्रेट कर सकते हैं।

मुखी की परिभाषा

संस्कृत में मुखी (संस्कृत: मुखी) का मतलब चेहरा होता है इसलिए मुखी का अर्थ रुद्राक्ष  का मुख  है, एक मुखी रुद्राक्ष का अर्थ एक मुंह वाला रुद्राक्ष या एक मुह खोलने के साथ, ४ मुखी रुद्राक्ष का मतलब रुद्राक्ष ४ मुंह या खोलने के साथ है। रुद्राक्ष १ से २१  मुख के साथ आता है।

परिवर्तन

कभी-कभी रुद्राक्ष को मूल्यवान बनाने या अधिक मूल्य पर बेचने के लिए मानवीय प्रक्रिया द्वारा अपूर्ण रुद्राक्ष को पूर्ण किया जाता है। इस तरह के कार्य को करने के लिए ब्लेड, फाइल इत्यादि उपकरण की जरुरत पड़ती है।

आकार

रुद्राक्ष का आकार हमेशा मिलीमीटर में मापा जाता है। वे मटर के बीज के रूप में छोटे से बड़े होते हैं एवं  कुछ लगभग अखरोट के आकार तक पहुंचते हैं।

सतह की बनावट

सामान्तया एक रुद्राक्ष की सतह कठिन होनी चाहिए एवं इनका उभार उचित होना चाहिए जैसा ज्यादातर नेपाली रुद्राक्षों में होता है। इंडोनेशियन रुद्राक्ष की एक अलग उपस्थिति है।

आध्यात्मिक उपयोग

रुद्राक्ष से माला का निर्माण होता है जो मंत्र जाप के लिए प्रयोग में आता है। हिंदू धर्म (विशेष रूप से शैववाद) और अन्य मतों में जप/पूजा करने के लिए एक आमतौर पर उपयोग में लाया जाता है। पारंपरिक भारतीय चिकित्सा में विभिन्न बीमारियों के इलाज के लिए रुद्राक्ष का भी उपयोग किया जाता है।
एक सामान्य प्रकार के रुद्राक्ष में ५ चेहरे होते हैं, और इन्हें शिव के पांच चेहरे का प्रतीक माना जाता है। इन्हें केवल काले या लाल धागे या शायद ही कभी सोने की चेन पर पहना जाना चाहिए।
संघ (जीवविज्ञान)

लातिनी भाषा में नाम

जीववैज्ञानिक संघों के नाम अक्सर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।
सुरेश रैना

क्रिकेट कैरियर

रैना २००० में क्रिकेट खेलने का फैसला किया। वह उत्तर प्रदेश अंडर -१६ के कप्तान बने। वह १६ वर्ष की आयु में फरवरी २००३ में असम के खिलाफ उत्तर प्रदेश के लिए रणजी ट्रॉफी शुरुआत की, लेकिन अगले सत्र तक एक और मैच नहीं खेल पाए थे। २००३ में, वह अंडर -१९ एशियाई एक दिवसीय चैम्पियनशिप के लिए पाकिस्तान का दौरा किया। २००५ के शुरू में, वह अपने प्रथम श्रेणी के सीमित ओवरों के शुरुआत की और ५३.७५ की औसत से ६४५ रन बनाए। २००५ के शुरू में चैलेंजर सीरीज में भाग लेने के लिए चुना गया था और सचिन तेंडुलकर को चोट और कप्तान सौरव गांगुली को निलंबन के बाद, रैना श्रीलंका में इंडियन ऑयल कप २००५ के लिए चुना गया था।
 
२०१० में भारत को दक्षिण अफ्रीका के दौरे में, रैना दूसरे टेस्ट के लिए टीम में बुलाया गया था, लेकिन अंतिम एकादश में नहीं चुना गया था। उन्हे भारतीय टीम की कप्तानी जिम्बाब्वे में श्रीलंका और जिम्बाब्वे के खिलाफ त्रिकोणीय श्रृंखला में की जब अन्य सभी पहली पसंद खिलाड़ियों ने टूर्नामेंट से विश्राम किया था। अपनी कप्तानी में पहला मैच जिम्बाब्वे के खिलाफ छह विकेट से हार गए, लेकिन श्रीलंका के खिलाफ अगले मैच जीत लिया। फिर शेष दो मैच गंवाए और फाइनल में जगह नहीं बनाई। वह अब तक क्रिकेट के सभी प्रारूपों में शतक बनाने वाले भारत से एकमात्र बल्लेबाज है।

इंडियन प्रीमियर लीग

रैना टूर्नामेंट के पहले तीन वर्षों के लिए ५ मिलियन अमरीकी डॉलर के लिए चेन्नई सुपर किंग्स ने हस्ताक्षर किया। रैना ने टूर्नामेंट के पहले संस्करण में महत्वपूर्ण योगदान दिया, मैथ्यू हेडन, माइकल हसी और जैकब ओरम जैसे प्रमुख खिलाड़ियों के नुकसान की भरपाई की। आईपीएल में २५०० रन बनाने वाले पहले खिलाड़ी है। आईपीएल में सबसे अधिक कैच (४७) का रिकॉर्ड बनाया है। दूसरे खिलाड़ी (क्रिस गेल के बाद) और पहले भारतीय आईपीएल में १०० छक्के मारे है। आईपीएल के सभी सत्रों में 400 से अधिक रन बनाए। दोनों अंतरराष्ट्रीय २०-२० में और आईपीएल में शतक बनाने वाले पहले भारतीय [ दोनों - २ मई (२०१० और २०१३)] इंडियन प्रीमियर लीग (आईपीएल) की चेन्नई सुपर किंग्स फ्रेंचाइजी टीम ने लीग के सातवें संस्करण के लिए अपने कप्तान महेंद्र सिंह धोनी, स्पिन गेंदबाज रविचंद्रन अश्विन, सुरेश रैना, रवींद्र जडेजा और ड्वेन ब्रावो को रिटेन (अपने साथ बनाए रखने) करने का फैसला किया।
वर्ष

एक वर्ष या साल सूर्य की चारों ओर अपनी कक्षा में चलती पृथ्वी की कक्षीय अवधि है। पृथ्वी के अक्षीय झुकाव के कारण, एक वर्ष का कोर्स ऋतुओं के गुजरने को देखता है, और वह चिन्हित होता हैं मौसम में, दिवालोक के घंटों में, और परिणामस्वरूप, वनस्पति और मिट्टी उर्वरता में बदलावों द्वारा। ग्रह के शीतोष्ण और उपध्रुवीय क्षेत्रों में, चार ऋतु आमतौर पर पहचाने जाते हैं: वसंत, ग्रीष्म, शरद और शीत ऋतु। उष्णकटिबन्धीय और उपोष्णकटिबन्धीय क्षेत्रों में, कई भौगोलिक क्षेत्र परिभाषित मौसम प्रस्तुत नहीं करते हैं; लेकिन मौसमी उष्णकटिबन्ध में, वार्षिक आर्द्र (गीले) और शुष्क (सूखे) ऋतु पहचाने जाते हैं और ट्रैक किए जाते हैं। चालू वर्ष 2019 है।
एक कालदर्शक वर्ष किसी प्रदत्त कालदर्शक में गिने हुएँ पृथ्वी की कक्षीय अवधि के दिनों की संख्या का अनुमान है। ग्रेगोरियन, या आधुनिक, कालदर्शक, अपने कालदर्शक के रूप में 365 दिनों के एक आम वर्ष या 366 दिनों के अधिवर्ष को प्रस्तुत करता है, जो जूलियन कालदर्शक भी करते हैं; नीचे देखो।